கிறிஸ்டின் அப்பா, ஹிந்து அம்மாவிற்கு பிறந்தவர் தான் கென்னடி ஜான் விக்டர் என்ற விக்ரம். Montfort Matric School, Yercaurd, அங்கு தனது பள்ளி படிப்பை முடித்தார், தனது கல்லூரி படிப்பை லயோலா காலேஜ், சென்னையில் முடித்தார். BA English , MBA பட்டதாரியான விக்ரம் அதன் பிறகு சினிமா உலகத்திற்கு அடியெடுத்து வைத்தார். அவர் தனது பள்ளி பருவத்திலேயே கராத்தே, ஹார்ஸ் ரைடிங், ஸ்விம்மிங் போன்றவையில் ஆர்வமோடு பங்கெடுத்துளார். பள்ளியில் நடைபெறும் மேடை நாடகங்களில் முன்னணி கதாபாத்திரங்களாக பல தொகுப்புகளில் நடித்துள்ளார். மேடையேறவும் அந்த நாட்களில் இருந்தே சினிமாவில் நடிக்க வேண்டும் என்ற ஆர்வம் அதிகமாகிவிட்டது. கல்லூரியில் படிக்கும் போதே ஒரு நாள் வண்டியில் தனது வீட்டிற்கு செல்லும் போது ஏற்பட்ட விபத்தினால் 3 வருடம் ஹோச்பிடலில் இருக்க வேண்டிய கட்டாயம், மிகவும் ஆபத்தான சூழ்நிலையில் இருந்து தன்னை மீண்டும் மீட்டுயெடுத்து சினிமாவிற்குள் நுழைவது என்பது சாத்தியமாகாது. இந்த விபத்தினால் காலில் அடிபட்டு அதை சரி செய்ய 23 அறுவை சிகிச்சைகள் நடந்தது. இருந்தும் சினிமாவிற்காக மிக குறுகிய காலத்திலே இந்த விபத்தில் இருந்து வெளியே வந்து அவரை மீண்டும் தயார்படுத்தி இருக்கிறார்.